बेटे वियान और बेटी समिषा के साथ की जमकर मस्ती, वीडियो शेयर कर फैंस को दी बधाई
Shilpa Shetty Holi Celebration With  Viaan And Samisha इसी बीच बॉलीवुड एक्ट्रेस शिल्पा शेट्टी ने भी इस खास दिन को अपने अंदाज में मनाया
होली 2023 को बॉलीवुड के कई सेलेब्स ने अलग-अलग तरीके से सेलिब्रेट किया है। इसी बीच बॉलीवुड एक्ट्रेस शिल्पा शेट्टी ने भी इस खास दिन को अपने अंदाज में मनाया, जिसका एक वीडियो उन्होंने अपने सोशल मीडिया अकाउंट पर शेयर किया है। इस वीडियो में एक्ट्रेस फूलों से होली खेलती हुईं नजर आईं। इसी के साथ उन्होंने 'होली खेले' गाने पर ठुमके भी लगाए। वीडियो में उनके साथ उनके दोनों बच्चे भी नजर आ रहे हैं। इस दौरान तीनों ने जमकर मस्ती की। वीडियो शेयर करते हुए शिल्पा ने कैप्शन में लिखा, 'रंगो का ये त्योहार होली आपके जीवन में केवल खुशियों और कामयाबियों के रंग लाए, होली की शुभकामनाएं।' इस वीडियो के सामने आते ही फैंस भी शिल्पा को कमेंट कर होली विश कर रहे हैं।
होलिका दहन पर हुईं थी ट्र्रोल 
बता दें, शिल्पा ने अपने सोशल मीडिया अकाउंट पर होलिका दहन का एक वीडियो शेयर किया था, जिसके बाद फैंस ने उन्हें काफी ट्रोल किया था। वीडियो में उनके साथ उनके पति राज कुंद्रा, उनके बच्चे और उनकी मां भी दिखाई दे रही हैं। दरअसल, इस वीडियो में शिल्पा होलिका दहन के दौरान जूती पहने हुए नजर आ रही हैं। इसी के साथ उन्होंने बांस की लकड़ी जलाकर होलिका दहन किया, जिस पर सोशल मीडिया पर लोगों ने अपनी नाराजगी जाहिर की है।
एक यूजर ने कमेंट करते हुए लिखा था,' हिंदू धर्म में बांस जलाना वर्जित है'। तो दूसरे यूजर ने लिखा, 'आपको शायद ये पता नहीं कि हिंदू धर्म मे बांस कभी जलाया नहीं जाता। कृपा करके जानकारी रखें'। तो वहीं तीसरे ने लिखा,' पहले अपनी चप्पल उतारकर आइए'।